**18.5.2020.**

Dragi učenici!

Srdačno vas pozdravljam na početku još jednog tjedna!

 Podsjećam vas da je danas zadnji dan za slanje vaših istraživačkih radova iz Prirode i društva.

Također pohvaljujem sve učenike koji su taj zadatak već odradili.

**HRVATSKI JEZIK – Stanislav Femenić: Mala bubamara (nastavak priče) -** ČITANKA str. 134.

Vaš zadatak je bio naučiti ovu priču izražajno čitati i osmisliti nastavak priče.

Prisjetimo se kraja priče!

Bubamaru je iz sna probudio oblak spustivši kišu na livadu. Kiša joj je smočila krila. Bila je tužna, nemoćna i sama. Zaklon i zaštitu pružio joj je vrganj Šeširko.

**Vaš zadatak je napisati kraj priče. Što je dalje bilo? Jesu li roditelji pronašli bubamaru? Tko je sve krenuo u potragu za njom?**

U pisanku zapišite sljedeće i nastavite priču!

 18.5.2020.

 Mala bubamara

 (nastavak priče)

Bubamara je zaklon i zaštitu od kiše pronašla ispod klobuka vrganja Šeširka. …

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MATEMATIKA – Dijeljenje brojem 7 (vježbanje i ponavljanje)**

Danas ćete još malo vježbati dijeljenje brojem 7 kako bismo sutra mogli krenuti na množenje brojem 8. **Riješite zadatke u RB na str. 96./3.,4.,5. i 6. i sve zadatke na str. 97.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIRODA I DRUŠTVO – Zanimanja ljudi u zavičaju - obrada (udžbenik str. 88. i 89.)**

Vjerujem da se sjećate kada je učiteljica Sanja u Školi na trećem govorila o različitim zanimanjima. Čak je odigrala i igru pantomime na tu temu. Malo ćemo se prisjetiti koja je to sve zanimanja spomenula, a zatim ćemo nabrojati i zanimanja koja su karakteristična za naš primorski zavičaj.

UČITELJ/UČITELJICA SLUŽBENIK/SLUŽBENICA KUHAR/KUHARICA

 PRODAVAČ/PRODAVAČICA GLUMAC/GLUMICA POLICAJAC/POLICAJKA

 VETERINAR/VETERINARKA LIJEČNIK/LIJEČNICA PEKAR/PEKARICA

 MEDICINSKA SESTRA/MEDICINSKI TEHNIČAR VRTLAR/VRTLARICA

FRIZER/FRIZERKA KONOBAR/KONOBARICA GLAZBENIK/GLAZBENICA

 NOVINAR/NOVINARKA ZUBAR/ZUBARICA ČISTAČ/ČISTAČICA

WEB DIZAJNER/DIZAJNERICA PILOT/PILOTKINJA KNJIŽNIČAR/KNJIŽNIČARKA

Mogli bismo zanimanja nabrajati do sutra. Osim spomenutih zanimanja, nabrojat ćemo i ona koja su povezana s našim primorskim zavičajem. To su sljedeća zanimanja: **RIBAR, POMORAC, TURISTIČKI DJELATNIK, UGOSTITELJ, POLJOPRIVREDNIK (RATAR), STOČAR, OVČAR, VINOGRADAR, VOĆAR, MASLINAR, BRODOGRADITELJ …**

**Proučite slike različitih zanimanja u udžbeniku na str. 88. i 89**. Saznajte koja su zanimanja vaših roditelja.

Važno je znati:

1. **Ljudi se bave različitim zanimanjima.**
2. **Sva su zanimanja jednako važna i vrijedna.**
3. **Sve poslove mogu raditi i muškarci i žene.**
4. **Za svako zanimanje potrebno je završiti određenu školu.**
5. **Zaposlenici (ljudi koji rade) pri obavljanju posla koriste različita pomagala – alate.**
6. **Ljudi se bave različitim zanimanjima u selu i gradu.**
7. **S vremenom se neka zanimanja smanjuju ili čak nestaju** (npr. tapetar, kovač,postolar, mlinar…) **i nastaju nova** (npr. bloger/blogerica, online prodavač/prodavačica, IT stručnjak/stručnjakinja…)**.**
8. **Plaća je novčana nagrada koju zaposlenik dobiva za obavljen posao.**
9. **Svaki zaposlenik ima pravo na bolovanje i godišnji odmor.**

**U radnoj bilježnici na str. 87. i 88. riješite 1. i 2. zadatak.**

Za kraj odigrajte još ove dvije igre.

[https://wordwall.net/hr/resource/1551184/priroda-i-dru%c5%a1tvo/pogodi-moj-alat](https://wordwall.net/hr/resource/1551184/priroda-i-dru%C5%A1tvo/pogodi-moj-alat)

<https://wordwall.net/hr/resource/327019/zanimanja-ljudi>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za **TZK** vam šaljem novu poveznicu kako biste mogli pogledati i poslušati novu sportsku lektiru. Naslov priče je Gospođica Hoppla, a govori o klizanju na ledu. Nadam se da će vam se svidjeti. Ne trebate ništa bilježiti. Vježbajte uz Školu na trećem!

<https://www.youtube.com/watch?v=sKGf7NM23Q4&t=3s>

To je sve za danas. Puno vas pozdravlja vaša učiteljica Mirjana!